Vážení rodičia,

Vzhľadom na vážnu alarmujúcu epidemiologickú situáciu , v ktorej sa nachádzame my všetci ( vyhlásenie Núdzového stavu))Vás žiadame, aby ste dodržiavali nasledujúce pokyny.

Ak sa budeme správať zodpovedne, rešpektovať sa navzájom, zostaneme dlho všetci zdraví a brány materskej školy zostanú veľmi dlho otvorené.

Všetko to závisí iba od nás všetkých...

Zákonný zástupca dieťaťa:

* Je povinný nosiť ochranu dýchacích ciest ( respirátor), v celom areály materskej školy.
* Deťom sa **výrazne odporúča nosenie rúšok.** Infekcia sa šíri najmä medzi deťmi , pretože sú veľmi často bezpríznakové a tie, to následne prenášajú ďalej. Apelujeme na rodičov, aby **veľmi zvážili** túto možnosť a dali deťom do tried rúška. Rúškom sa chránime navzájom. Znížime tým prenos infekcie a tým zamedzíme šíreniu choroby medzi ostatných.
* Po každom prerušení dochádzky dieťaťa v trvaní viac ako 3 po sebe nasledujúce dni ( vrátane víkendov a sviatkov) predkladá rodič **Vyhlásenie o bezpríznakovosti – nové aktualizované 26.11.2021**
* Pri prerušení dochádzky dieťaťa viac ako 7 dní ( víkendy a sviatky sa nezapočítavajú) z dôvodu akéhokoľvek ochorenia, predkladá rodič **potvrdenie o chorobe vydané všeobecným lekárom pre deti** **a dorast**. Počet podaných Vyhlásení o bezpríznakovosti a potvrdení o chorobe nie je limitovaný ( týka sa to predškolákov)
* Rodič **má právo si ponechať** svoje dieťa ( aj predškoláka) doma počas obmedzenia slobody pohybu a pobytu zákazom vychádzania.
* Ak sa dieťa nezúčastní výchovy a vzdelávania v škole počas obmedzenia slobody pohybu a pobytu zákazom vychádzania aktuálne platným uznesením vlády Slovenskej republiky, **považuje sa to za ospravedlnenú neprítomnosť** a po návrate prinesie **Oznámenie o neprítomnosti dieťaťa** ( tlačivo na web. str. MŠ )
* Zodpovedá za dodržiavanie hygienicko–epidemiologických opatrení pri privádzaní dieťaťa do materskej školy, počas pobytu v šatňovom/vstupnom priestore materskej školy a pri odvádzaní dieťaťa z materskej školy v zmysle aktuálnych opatrení Úradu verejného zdravotníctva SR (nosenie respirátora, dodržiavanie odstupov, dezinfekcia rúk),
* Dieťa môže sprevádzať do materskej školy **vždy len jeden zákonný** **zástupca ,** dieťa odovzdá po uskutočnení zdravotného filtra (meranie teploty) výlučne zamestnancovi materskej školy.
* Rešpektuje pravidlá ZÁKAZU nosenia hračiek (aj na spanie), nápojov a jedla z domáceho prostredia do materskej školy
* Dodržiava pokyny riaditeľky materskej školy, ktoré upravujú podmienky konkrétnej materskej školy na obdobie školského roka
* 2021/2022
* V prípade, že je u dieťaťa podozrenie alebo potvrdené ochorenie na COVID-19, bezodkladne o tejto situácii **informuje** riaditeľku školy. Povinnosťou zákonného zástupcu je aj bezodkladne nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom.
* Z dôvodu nahlasovania informácií do Sociálnej poisťovne, je nutné, ak si zákonný zástupca dieťaťa uplatňuje OČR, aby vo Vyhlásení o bezpríznakovosti uviedol: **UPLATŇOVAL SOM SI OČR.** Na rozdiel od predchádzajúceho obdobia budú školy zasielať údaje o deťoch ,ktorí sa v priebehu predmetného mesiaca nezúčastňovali výchovno-vzdelávacieho procesu z dôvodu, že:

a) im bola nariadená karanténa/izolácia,
b) ich trieda/škola bola uzatvorená rozhodnutím príslušného orgánu (t. j. RÚVZ alebo riaditeľom školy), pričom nemusí ísť iba o karanténne opatrenie, ale môže ísť aj o riaditeľské voľno,
c) ich ošetrujúci lekár ospravedlnil pre chorobu, resp. rodičom lekár potvrdil potrebu ošetrovania z dôvodu choroby dieťaťa.

Veríme, že všetky obmedzenia spoločne zvládneme, budeme sa navzájom rešpektovať a všetky nariadenia a pokyny dodržiavať.

Prajem všetkým všetko dobré a zostaňme dlho zdraví !